CELEX: 32010L0062
Language: da
Date: 2010-09-08 00:00:00
Title: Kommissionens direktiv 2010/62/EU af 8. september 2010 om ændring af Rådets direktiv 80/720/EØF og 86/297/EØF samt Europa-Parlamentets og Rådets direktiv 2003/37/EF, 2009/60/EF og 2009/144/EF om typegodkendelse af landbrugs- og skovbrugstraktorer med henblik på tilpasning af deres tekniske bestemmelser  EØS-relevant tekst

9.9.2010   
            
            
               DA
            
            
               Den Europæiske Unions Tidende
            
            
               L 238/7
            
         KOMMISSIONENS DIREKTIV 2010/62/EU
   af 8. september 2010
   om ændring af Rådets direktiv 80/720/EØF og 86/297/EØF samt Europa-Parlamentets og Rådets direktiv 2003/37/EF, 2009/60/EF og 2009/144/EF om typegodkendelse af landbrugs- og skovbrugstraktorer med henblik på tilpasning af deres tekniske bestemmelser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- og skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af direktiv 74/150/EØF (1), særlig artikel 19, stk.1, litra a) og b), og
   ud fra følgende betragtninger:
   
               (1)
            
            
               Den tekniske udvikling muliggør gennemførelsen af en fuldstændig køretøjstypegodkendelse for traktorer af klasse T4.3 (traktorer med lille frihøjde) som defineret i direktiv 2003/37/EF. Derfor bør Rådets direktiv 80/720/EØF af 24. juni 1980 om tilnærmelse af medlemsstaternes lovgivning om betjeningsplads og adgangsforhold til førerplads samt om døre og vinduer i førerhuse på landbrugs- og skovbrugshjultraktorer (2), direktiv 2003/37/EF, Europa-Parlamentets og Rådets direktiv 2009/60/EF af 13. juli 2009 om konstruktivt bestemt maksimalhastighed for landbrugs- og skovbrugstraktorer samt om lad til sådanne traktorer (3) og Europa-Parlamentets og Rådets direktiv 2009/144/EF af 30. november 2009 om visse dele af og specifikationer for landbrugs- og skovbrugstraktorer (4) ændres for at tage hensyn til de særlige egenskaber ved traktorer med lille frihøjde.
            
         
               (2)
            
            
               For at komme videre med færdiggørelsen af det indre marked og for at opnå en større grad af sikkerhed på arbejdspladsen vil det være hensigtsmæssigt at lade krav til frontmonterede kraftudtag for alle klasser af traktorer, der er omfattet af direktiv 2003/37/EF, indgå i Rådets direktiv 86/297/EØF af 26. maj 1986 om indbyrdes tilnærmelse af medlemsstaternes lovgivning om kraftudtag på landbrugs- og skovbrugshjultraktorer og skærme dertil (5).
            
         
               (3)
            
            
               De krævede frizoner og dimensionerne af kraftudtagets beskyttelsesskærm angivet i direktiv 86/297/EØF bør ændres for at opnå harmonisering på verdensplan for sådanne zoner og dimensioner, til fremme af konkurrencedygtigheden for fabrikanterne i EU.
            
         
               (4)
            
            
               ISO 500-1:2004 og Technical Corrigendum 1:2005, ISO 500-2:2004, og ISO 8759-1:1998 indeholder krav, der er globalt anerkendt, for kraftudtag for alle traktorer, der er omfattet af direktiv 2003/37/EF. Det er derfor hensigtsmæssigt at henvise til disse ISO-standarder i direktiv 86/297/EØF.
            
         
               (5)
            
            
               Direktiv 2003/37/EF bør ændres for at tage højde for anvendelsen af direktiv 86/297/EØF på traktorklasse T5. Direktiv 2003/37/EF bør ligeledes ændres for at tage højde for anvendelsen af direktiv 2009/60/EF og direktiv 80/720/EØF på traktorer af klasse T4.3.
            
         
               (6)
            
            
               Foranstaltningerne i dette direktiv er i overensstemmelse med udtalelsen fra Udvalget nedsat i henhold til artikel 20, stk. 1 i direktiv 2003/37/EF —
            
         VEDTAGET DETTE DIREKTIV:
   Artikel 1
   I direktiv 80/720/EØF foretages følgende ændringer:
   
               1)
            
            
               Artikel 1 affattes således:
               »Artikel 1
               1.   Ved »traktor« forstås i dette direktiv traktor som defineret i artikel 2, litra j), i Europa-Parlamentet og Rådets direktiv 2003/37/EF (6).
               For så vidt angår dette direktiv er traktorklasserne de klasser, der er defineret i bilag II til direktiv 2003/37/EF.
               2.   Dette direktiv finder anvendelse på traktorer i klasserne T1, T3 og T4, som defineret i bilag II til direktiv 2003/37/EF.
               Dette direktiv finder ikke anvendelse på traktorer i klasse T4.3, hvor førersædets SIP (seat index point — sædets indekspunkt) som defineret i bilag II til Europa-Parlamentets og Rådets direktiv 2009/144/EF (7) ligger mere end 100 mm fra traktorens midterplan i længderetningen.
            
         
               2)
            
            
               Bilag I ændres som angivet i bilag I til nærværende direktiv.
            
         Artikel 2
   I direktiv 86/297/EØF foretages følgende ændringer:
   
               1)
            
            
               Titlen affattes således:
            
         
               2)
            
            
               Artikel 1 affattes således:
               »Artikel 1
               1.   Ved »traktor« forstås i dette direktiv traktor som defineret i artikel 2, litra j), i Europa-Parlamentet og Rådets direktiv 2003/37/EF (8).
               2.   For så vidt angår dette direktiv er traktorklasserne de klasser, der er defineret i bilag II til direktiv 2003/37/EF.
            
         
               3)
            
            
               Bilag I og II erstattes af teksten i bilag II til nærværende direktiv.
            
         Artikel 3
   Bilag II til direktiv 2003/37/EF ændres som angivet i bilag III til nærværende direktiv.
   Artikel 4
   I direktiv 2009/60/EF foretages følgende ændringer:
   
               1)
            
            
               Artikel 1 affattes således:
               »Artikel 1
               1.   Ved »traktor« forstås i dette direktiv traktor som defineret i artikel 2, litra j), i direktiv 2003/37/EF.
               2.   For så vidt angår dette direktiv er traktorklasserne de klasser, der er defineret i bilag II til direktiv 2003/37/EF.
               3.   Dette direktiv finder kun anvendelse på traktorer, der er forsynede med luftgummiringe, og som har en konstruktivt bestemt maksimalhastighed på højst 40 km/t.«
            
         
               2)
            
            
               Bilag I ændres som angivet i bilag IV til nærværende direktiv.
            
         Artikel 5
   I direktiv 2009/144/EF foretages følgende ændringer:
   
               1)
            
            
               Artikel 1 affattes således:
               »Artikel 1
               1.   Ved »traktor« forstås i dette direktiv traktor som defineret i artikel 2, litra j), i direktiv 2003/37/EF.
               2.   For så vidt angår dette direktiv er traktorklasserne de klasser, der er defineret i bilag II til direktiv 2003/37/EF.
               3.   Dette direktiv finder anvendelse på traktorer i klasse T1, T2, T3 og T4.«
            
         
               2)
            
            
               Bilag II ændres som angivet i bilag V til nærværende direktiv.
            
         Artikel 6
   1.   For traktorer af klasse T1, T2 og T3, som defineret i bilag II til direktiv 2003/37/EF, anvender medlemsstaterne bestemmelserne omhandlet i artikel 7, stk. 1, i nærværende direktiv på nye typer køretøjer fra den 29. september 2011 og på nye køretøjer fra den 29. september 2012.
   2.   For traktorer af klasse T4.3, som defineret i bilag II til direktiv 2003/37/EF, anvender medlemsstaterne bestemmelserne i artikel 7, stk. 1, i nærværende direktiv på nye typer køretøjer fra den 29. september 2013 og på nye køretøjer fra den 29. september 2016.
   3.   For køretøjer af klasse T4.1, T4.2, T5, C, R og S, som defineret i bilag II til direktiv 2003/37/EF, anvender medlemsstaterne bestemmelserne i artikel 7, stk. 1, i nærværende direktiv på nye typer af køretøjer og på nye køretøjer fra de datoer, der er fastsat i artikel 23, stk. 2, i direktiv 2003/37/EF.
   Artikel 7
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 29. september 2011. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 8
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 9
   Dette direktiv er rettet til medlemsstaterne.
   
      Udfærdiget i Bruxelles, den 8. september 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 171 af 9.7.2003, s. 1.
   
      (2)  EFT L 194 af 28.7.1980, s. 1.
   
      (3)  EUT L 198 af 30.7.2009, s. 15.
   
      (4)  EUT L 27 af 30.1.2010, s. 33.
   
      (5)  EFT L 186 af 8.7.1986, s. 19.
   
      (6)  EUT L 171 af 9.7.2003, s. 1.
   
      (7)  EUT L 27 af 30.1.2010, s. 33.«
   
      (8)  EUT L 171 af 9.7.2003, s. 1.«
   
      BILAG I
      Punkt I.2 i bilag I til direktiv 80/720/EØF affattes således:
      
         
                     »I.2.
                  
                  
                     For alle traktorer, bortset fra smalsporede traktorer med sporvidde ≤ 1 150 mm og dem, der falder inden for klasse T4.3, skal betjeningspladsen være mindst 900 mm bred i en højde på mellem 400 og 900 mm over sædets referencepunkt og 450 mm foran dette punkt (jf. figur 1 og 3).
                     For traktorer i klasse T4.3 skal betjeningspladsen i et område, der strækker sig frem til 450 mm foran referencepunktet, i en højde på 400 mm over referencepunktet, have en samlet bredde på mindst 700 mm og i en højde på 900 mm over referencepunktet have en samlet bredde på mindst 600 mm.«
                  
               
   
   
      BILAG II
      »
            BILAG I
            
               Generelle bestemmelser for og krav til kraftudtag
            
            1.   Definition og anvendelsesområde
            1.1.   Ved »kraftudtag« (PTO) forstås en ekstern aksel på traktoren, der leverer rotationskraft til redskaber.
            1.2.   Bestemmelserne i dette direktiv finder kun anvendelse på kraftudtag som defineret i punkt 1.1 og placeret bagtil eller fortil på traktoren.
            2.   Ansøgning om EF-typegodkendelse
            2.1.   Ansøgning om typegodkendelse for en traktortype for så vidt angår dens kraftudtag og skærme dertil indgives af traktorfabrikanten eller dennes befuldmægtigede repræsentant ved anvendelse af det oplysningsskema, som der findes en model for i bilag II, del 1.
            2.2.   Den skal være vedlagt tegninger i tre eksemplarer i passende målestok og tilstrækkeligt detaljeret af de dele af traktoren, der er omfattet af kravene i dette direktiv.
            2.3.   En traktor, der er repræsentativ for den traktortype, som søges godkendt, eller de(n) del(e) af traktoren, som anses for at være nødvendig(e) for gennemførelsen af de prøvninger, der er foreskrevet i dette direktiv, indleveres til den tekniske tjeneste, som er ansvarlig gennemførelse af typegodkendelsesprøvningerne.
            3.   EF-typegodkendelsesattest
            En attest svarende til modellen i bilag II, del 2, skal udfærdiges for hver godkendelse, som udstedes eller nægtes udstedt.
            4.   Almindelige bestemmelser
            Når traktorer er udstyret med kraftudtag, skal de opfylde kravene i dette bilag.
            For så vidt angår dette direktiv finder standarderne, der er henvist til i punkt 4.1 og 4.2, anvendelse.
            4.1.   Bestemmelser for bagmonterede kraftudtag
            Specifikationerne i ISO 500-1:2004 sammen med Technical Corrigendum 1:2005 og ISO 500-2:2004 finder anvendelse på alle traktorer med bagmonterede kraftudtag i overensstemmelse med tabel 1.
            
               Tabel 1
            
            
               Anvendelse af standarder for bagmonterede kraftudtag for de forskellige traktorklasser
            
            
                        Standard
                     
                     
                        T1
                        C1
                     
                     
                        T2
                        C2
                     
                     
                        T3
                        C3
                     
                     
                        T4.1
                        C4.1
                     
                     
                        T4.2
                        C4.2
                     
                     
                        T4.3
                        C4.3
                     
                     
                        T5
                        C5
                     
                  
                        ISO 500-1:2004 (1)
                            (3)
                        
                     
                     
                        X
                     
                     
                        --
                     
                     
                        X(1)
                        
                     
                     
                        X(1)
                        
                     
                     
                        X(1)
                        
                     
                     
                        X
                     
                     
                        X(1)
                        
                     
                  
                        ISO 500-2:2004 (2)
                        
                     
                     
                        --
                     
                     
                        X
                     
                     
                        X(2)
                        
                     
                     
                        X(2)
                        
                     
                     
                        X(2)
                        
                     
                     
                        --
                     
                     
                        X(2)
                        
                     
                  
                        
                                    X
                                 
                                 
                                    Standarden finder anvendelse.
                                 
                              
                                    --
                                 
                                 
                                    Standarden finder ikke anvendelse.
                                 
                              
                                    X(1)
                                    
                                 
                                 
                                    Standarden finder anvendelse på traktorer med en sporvidde på over 1 150 mm.
                                 
                              
                                    X(2)
                                    
                                 
                                 
                                    Standarden finder anvendelse på traktorer med en sporvidde på 1 150 mm eller derunder.
                                 
                              
                  4.2.   Bestemmelser for frontmonterede kraftudtag
            Specifikationerne i ISO 8759-1:1998 finder anvendelse på traktorer med frontmonteret kraftudtag i henhold til tabel 2.
            
               Tabel 2
            
            
               Anvendelse af standarder for frontmonterede kraftudtag for de forskellige traktorklasser
            
            
                        Standard
                     
                     
                        T1
                        C1
                     
                     
                        T2
                        C2
                     
                     
                        T3
                        C3
                     
                     
                        T4.1
                        C4.1
                     
                     
                        T4.2
                        C4.2
                     
                     
                        T4.3
                        C4.3
                     
                     
                        T5
                        C5
                     
                  
                        ISO 8759-1:1998
                     
                     
                        X
                     
                     
                        X
                     
                     
                        X(3)
                        
                     
                     
                        X(4)
                        
                     
                     
                        X
                     
                     
                        X(4)
                        
                     
                     
                        X
                     
                  
                        
                                    X
                                 
                                 
                                    Standarden finder anvendelse.
                                 
                              
                                    X(3)
                                    
                                 
                                 
                                    Standarden finder anvendelse, når traktoren er udstyret med kraftudtag som specificeret i denne standard.
                                 
                              
                                    X(4)
                                    
                                 
                                 
                                    Standarden finder anvendelse, bortset fra punkt 4.2.
                                 
                              
                  
         
            BILAG II
            
               Del 1
            
            OPLYSNINGSSKEMA Nr. […]
            i henhold til bilag I til direktiv 2003/37/EF for så vidt angår EF-typegodkendelse af en traktor med hensyn til traktorens kraftudtag
            Nedennævnte oplysninger skal i givet fald forelægges i tre eksemplarer og omfatte en indholdsfortegnelse.
            Eventuelle tegninger skal forelægges i passende målestok i A4-format og være tilstrækkeligt detaljerede. Eventuelle fotografier skal være tilstrækkelig detaljerede.
            0.   GENERELT
            
                        0.1.
                     
                     
                        Fabrikat (registreret modelbetegnelse):
                     
                  
                        0.2.
                     
                     
                        Type (eventuelle varianter og versioner angives):
                     
                  
                        0.3.
                     
                     
                        Typeidentifikationsmærker, som eventuelt er markeret på køretøjet:
                        
                                    0.3.1.
                                 
                                 
                                    Fabrikationsskilt (placering og fastgørelsesmåde):
                                 
                              
                  
                        0.4.
                     
                     
                        Køretøjets klasse (4):
                     
                  
                        0.5.
                     
                     
                        Fabrikantens navn og adresse:
                     
                  
                        0.8.
                     
                     
                        Navn og adresse på samlefabrik(ker):
                     
                  
                        4.12.
                     
                     
                        Kraftudtag (rotationshastighed og udvekslingsforhold til motor) (antal, type og placering):
                        
                                    4.12.1.
                                 
                                 
                                    hovedudtag:
                                 
                              
                                    4.12.2.
                                 
                                 
                                    øvrige udtag:
                                 
                              
                                    4.12.3.
                                 
                                 
                                    Afskærmning af kraftudtag (beskrivelse, dimensioner, tegninger, fotografier):
                                 
                              
                  
               Del 2
            
            DOKUMENTATION FOR TYPEGODKENDELSE
            MODEL
            
               (Største format: A4 (210 × 297 mm))
            
            EF-TYPEGODKENDELSESATTEST
            
            Meddelelse vedrørende:
            
                        —
                     
                     
                        typegodkendelse (5)
                        
                     
                  
                        —
                     
                     
                        udvidelse af typegodkendelse (5)
                        
                     
                  
                        —
                     
                     
                        nægtelse af typegodkendelse (5)
                        
                     
                  
                        —
                     
                     
                        inddragelse af typegodkendelse (5)
                        
                     
                  for en type traktor i henhold til direktiv 86/297/EØF.
            Typegodkendelse nr.: …
            Begrundelse for udvidelsen: …
            
               Afdeling I
            
            
                        0.1.
                     
                     
                        Fabriksmærke (firmabetegnelse):
                     
                  
                        0.2.
                     
                     
                        Traktortype:
                     
                  
                        0.3.
                     
                     
                        Identifikationsmærker for traktortype, hvis de er markeret på køretøjet (6):
                     
                  
                        0.3.1.
                     
                     
                        Mærkernes placering:
                     
                  
                        0.4.
                     
                     
                        Køretøjets klasse (7):
                     
                  
                        0.5.
                     
                     
                        Fabrikantens navn og adresse:
                     
                  
                        0.8.
                     
                     
                        Navn og adresse på samlefabrik(ker):
                     
                  
               Afdeling II
            
            
                        1.
                     
                     
                        Eventuelle supplerende oplysninger: Jf. tillæg
                     
                  
                        2.
                     
                     
                        Teknisk tjeneste, der forestår prøvningerne:
                     
                  
                        3.
                     
                     
                        Prøvningsrapportens dato:
                     
                  
                        4.
                     
                     
                        Prøvningsrapportens nummer:
                     
                  
                        5.
                     
                     
                        Bemærkninger (eventuelt): Jf. tillæg
                     
                  
                        6.
                     
                     
                        Sted:
                     
                  
                        7.
                     
                     
                        Dato:
                     
                  
                        8.
                     
                     
                        Underskrift:
                     
                  
                        9.
                     
                     
                        Indeks til informationspakken, der opbevares af de godkendende administrative myndigheder, kan udleveres på begæring og forefindes som bilag.
                     
                  «
      
         (1)  I standarden ISO 500-1:2004 finder det sidste punktum i punkt 6.2 ikke anvendelse.
      
         (2)  For så vidt angår dette direktiv finder denne standard også anvendelse på traktorer med et kraftudtag med en effekt på over 20 kW målt i henhold til ISO 789-1:1990.
      
         (3)  For kraftudtag af type 3, og når det er muligt at reducere dimensionerne af skærmens åbning for at tilpasse den til de koblingsdele, der anvendes, skal følgende indgå i traktorens instruktionsbog:
      
                  —
               
               
                  advarsel med hensyn til konsekvenser og risici som følge af de reducerede dimensioner
               
            
                  —
               
               
                  instruktioner og særlige advarsler med hensyn til tilkobling og frakobling af kraftudtag
               
            
                  —
               
               
                  instruktioner og særlige advarsler med hensyn til anvendelse af værktøjer eller maskiner, der er tilkoblet det bagmonterede kraftudtag.
               
            
         (4)  Som defineret i bilag II til direktiv 2003/37/EF.
      
         (5)  Det ikke gældende overstreges.
      
         (6)  Indeholder typeidentificeringsmærkerne tegn, som ikke er nødvendige for beskrivelsen af den traktortype, typegodkendelsesattesten gælder, erstattes disse tegn i dokumenterne med symbolet »?«, (f.eks. ABC?123?).
      
         (7)  Som defineret i bilag II til direktiv 2003/37/EF.
   
   
      BILAG III
      I bilag II til direktiv 2003/37/EF foretages følgende ændringer:
      
                  1)
               
               
                  I kapitel B, del I, i listen over særdirektiver erstattes tegnet »(X)« af tegnet »X« i linje 18.1, kolonne T5.
               
            
                  2)
               
               
                  Kapitel B, tillæg 1, del II, foretages følgende ændringer:
                  
                              a)
                           
                           
                              I linje 2.2, kolonne T4.3, erstattes tegnet »(X)« af tegnet »X«.
                           
                        
                              b)
                           
                           
                              I linje 17.1, kolonne T4.3, erstattes tegnet »(X)« af tegnet »X«.
                           
                        
            
   
      BILAG IV
      Følgende afsnit tilføjes til punkt 2.2 i bilag I til direktiv 2009/60/EF:
      
         »For så vidt angår traktorer i klasse T4.3 må længden af ladet ikke overstige 2,5 gange traktorens maksimale sporvidde for forhjul eller baghjul, afhængigt af hvilken sporvidde der er den største.«
      
   
   
      BILAG V
      I bilag II til direktiv 2009/144/EF foretages følgende ændringer:
      
                  1)
               
               
                  Punkt 2.3.2.11 affattes således:
                  
                              »2.3.2.11.
                           
                           
                              Smalsporede traktorer og traktorer i klasse T4.3.«
                           
                        
            
                  2)
               
               
                  Punkt 2.3.2.11.1 affattes således:
                  
                              »2.3.2.11.1.
                           
                           
                              Hvis der er tale om smalsporede traktorer som defineret i andet led i artikel 1 i Rådets direktiv 87/402/EØF (1) og traktorer i klasse T4.3 som defineret i bilag II, kapitel B, tillæg 1, del 1, i direktiv 2003/37/EF, finder kravene i punkt 2.3.2.9 ikke anvendelse på den zone, der er beliggende under et plan, der skråner 45° bagud på tværs af den fremadgående retning og gående gennem et punkt beliggende 230 mm bag sædets indekspunkt (se figur 7). Hvis der findes farlige punkter i denne zone, skal dette angives på traktoren.
                           
                        
            
         (1)  EFT L 220 af 8.8.1987, s. 1.«